Isulong ang inaway 
banwa nga may 
bag-o nga kusog! 
Makahason nga 
ipatuman ang mga 
mahangkaton 
nga hilikuton 7 
sa ika-55 
nga tuig 
sang Partido! 


Komiteng Rehiyunal sang Partido sa Isla sang Negros 


Disyembre 26, 2023 


ANG KOMITENG REHIYUNAL SANG PARTIDO sa 
Isla sang Negros (KRPIN) nagapanginbulahan sa 
tanan nga mga kadre kag katapu sang Partido sa isla, 
tanan nga mga Pulang kumander kag hangaway sa 
lima ka larangan gerilya idalum sa Apolinario Gat- 
maitan Command-New People's Army Negros Is- 
land Regional Operations Command (AGC-NPA), 
mga alyadong pwersa sang National Democratic 
Front (NDF)-Negros kag sa bug-os nga pumuluyong 
pigos kag ginahimuslan sa isla sa tion sang ika-55 
nga pagsukat sang liwat nga pagkatukod sang 
Communist Party of the Philippines (CPP) sa ila 
maisog nga pagpakigbahin kag pag-amot sa ka- 
buhi kag kamatayon nga pagpakig-away agud 
mapangibabawan ang kontra-rebolusyonaryong 
kampanya sang inutil kag korap nga rehimen US- 
Marcos Jr sini nga tuig. 


GINAUBAYAN SANG MARXISMO-LENINISMO-MAOISMO 


PAHAYAGAN SANG PARTIDO KOMUNISTA SANG PILIPINAS % ISLA SANG NEGROS 

Lubos man namon nga ginabayaw ang amon 
tuo nga mga inumol tanda sang mapula kag militante 
nga pagsaludo sa tanan nga mga rebolusyonaryong 
martir kag baganihan nga naghalad sang ila bilid- 
hon nga kabuhi agud matungdan ang mga hilikuton 
sa rebolusyon nga naghatag sang dugang kahu- 
lugan sa aton maragtason nga selebrasyon subong, 
ilabi na ang namartir nga sekretaryo sang KRPIN 
nga si Rogelio Posadas (Ka Cocoy). Maisog nga gin- 
atubang sang aton mga rebolusyonaryong martir 
kag baganihan ang pasistang kaaway nga wala 
nagbuhi sang ila mga prinsipyo kag sinumpaan sa 
Partido bisan pa sa katapusan nga pitik sang ila 
mga pulso. Ginapasidunggan man naton ang mga 
rebolusyonaryong masa nga nagbuhis sang ila ka- 
buhi sa pagsulong sa demokratiko nga rebolusyon 
sang banwa kag armadong paghimakas. 

Ginaselebrar naton ang ika- 
55 nga anibersaryo sang Partido 
nga puno sang rebolusyonaryong 
optimismo bangud sang aton 
mga naani nga mga kadalag-an 
sa patag sang ideolohiya, pu- 
litika kag organisasyon sa pihak 
sang mga unos nga aton gin- 


.......c. 


atubang sa ini nga tuig. Kadungan 
man sini ang pagpunpon sang aton 
mga kahuyangan kag kasaypa- 
nan nga makuhaan sang mga 
bulawanon nga leksyon nga ma- 
gaserbi nga iwag sa pagpa- 
abante sa pangmalawigon nga 
inaway banwa sa mas mataas 

nga halintang. Pursigido kita nga 
ipatuman ang mga rebolusyonar- 
yong hilikuton, dugang nga pangi- 
babawan ang mga kahuyangan, 
kag maisog kag militante nga 
atubangon ang mas daku nga 
mga hangkat sa masunod nga 
mga panag-on. 


I. Puno sa kaakig ang pumuluyong Negrosanon 
sa rehimen US-Marcos II 


PADAYON NGA NAGA-USMOD 
ANG SISTEMANG mala-pyudal 
kag mala-kolonyal sa paghari 
sang ilehitimo nga rehimen US- 
Marcos II. Si Ferdinand Marcos 
Jr, kasubong sang iya amay nga 
diktador, ang lubos nga papet sang 
imperyalismong US. Maathag ini 
dira sa todo nga pagpatuman sa 
mga gin-imposar sang US nga 
mga neoliberal nga mga palisiya 
sang pribatisasyon, deregulasyon 
kag liberalisasyon. Gani may pla- 
no naman ang hubon Marcos- 
Romualdez nga iduso ang pag- 
bag-o sang sandigan nga laye sang 
pungsod agud dugang mabuksan 
ang aton ekonomiya sa interes 
sang dumuluong. 

Ginahingalitan man sang US 
ang hambalanon sang pagdepensa 
sang soberanya sang Pilipinas 
dira sa West Philippine Sea agud 
ipiton ang China nga kaaway ini 
nga imperyalistang pungsod. Gina- 
padasig ang paglutos sa CPP- 
NPA-NDFP agud magamit ang 
reaksyonaryong armadong pwersa 
para sa naga-init nga inter-im- 
peryalista nga kinagamo. Apang, 
nahibaloan sang US nga napagkit 
na sa kasaysayan nga ang pag- 
singki sang imperyalistang bang- 
gianay ang matambok nga kondis- 
yon nga nagatuga sang pag- 
panumbalik sa proletaryado nga 
rebolusyon sa bug-os kalibutan. 

Ang pagbiak sang alyansa 
sang mga Marcos kag Duterte 
ang tuga man sang inaway sang 


ila mga imperyalista nga amo. 
Ang pagsikway ni Marcos sang 
mga proyekto sang China nga 
ang mga Duterte ang may daku 
nga kickback, sa aktwal pabor 
man sa mga imbestor sang US 
kag mga kahimbon sini nga mga 
pungsod kaangay sang Japan 
kag Australia. Yara man ang in- 
ternal nga indisanay sang duha 
ka hubon sa paghugakom sang 
manggad kag gahum. Mansig 
maniobra sa pulitika pareho sa 
pagpasulod sa International 
Criminal Court kaangot sa drug 
war ni Duterte kag paghulag para 
sa destabilisasyon sang adminis- 
trasyon Marcos, ilabi na nga 
nagalapit ang eleksyon sa 2025. 

Nasalamin sa isla sang Negros 
ang mala-pyudal kag mala-ko- 
lonyal nga sistema sa Pilipinas. 
Nagpabilin nga atrasado ang eko- 
nomiya nga nagasandig sa mono- 
crop nga industriya sang kala- 
may. Ang masobra 330,000 ka 
mga mamumugon sa katubhan 
sa Negros, lakip na ang halos 
5,000 ka mga sakada halin sa 
iban nga probinsya, ang organi- 
sado sa produksyon sang tubo 
apang nagagamit sa gihapon sang 
ispading, guna, karabaw kag 
iban pa nga mga atrasado nga 
kagamitan. Kon yara man sang 
mga katubhan nga nagagamit 
sang traktora kag iban pa nga 
mga mekanisado nga kagamitan, 
pipila lang ini kag indi mekanisado 
ang bug-os nga proseso sang 


produksyon. Kadam-an sa mga 
mamumugon sa katubhan ang 
nahigot sa mapiguson nga sis- 
temang pakyaw, tuman ka nubo 
nga sweldo, wala sang benepisyo, 
mapiguson nga kahimtang sa pag- 
obra, kag kontraktwalisasyon. 
Sa mga sentrales sa Negros, ang 
ginabulubanta 15,000 ka mga 
mamumugon (62.5% sa bilog 
pungsod) ang nag-antus man sa 
manubo nga sweldo. Masami sa 

mga kontribusyon agud mangin i 

ila mga kontraktwal kag wala 
sang benepisyo. 

Ang malapad nga mga asyen- 
da nga masobra 220,000 ka ek- 
tarya sa bilog isla kag 13 ka mga 
sentrales ang gina-uyatan sang 
mga dalagku nga komprador pare- 
ho sa mga pamilya Tan, Chan, 
Lopez kag Gokongwei kakonsabo 
ang mga daan nga asyendero 
nga pamilya sang mga Lacson, 
Marañon, Ledesma, Zayco, Peña, 
Alvarez, Tevez kag iban pa. Sila 
man sa gihapon ang mga dalagku 
nga trader nga nagabaligya sang 
kalamay pakadto sa lokal nga 
merkado kag para sa eksport. 
Nagaentra man sila sa aryendo 
kag usura para dugang makuha 
ang duta sang mga mangunguma. 
Sila ang halos 15% sang mga 
nagproduksyon sang tubo, apang 
ginamonopolyo nila ang 61% sa 
duta nga ginatamnan sang tubo. 
Buot singganon, ang bug-os nga 
industriya sang kalamay yara sa 
kamot sang mga dalagku kom- 
prador burgesya kag burukrata- 


agalon mayduta. 

Kabaliskaran sa mga ma- 
gagmay nga mga planter (ang 
mga nagapanag-iya sang lima ka 
ektarya ukon mas nubo pa) nga 
sobra 85%, apang 39% lang sang 
kadutaan ang ila ginapanag-iya. 
Ang mga magagmay nga planter 
ang nabug-atan sa nagataas nga 
presyo sang gatong kag abono 
luwas pa sa subong nga tiempo 
sang El Niño dira sa ila panikasog 
nga makabawi sa ila pagtanom 
sang tubo. 

Tuga sang neoliberal nga 
palisiya nga liberalisasyon sa 
agrikultura, partikular sa kalamay, 
ang pagbaha sang imported nga 
kalamay sa pungsod nga nag- 
resulta sa malala nga krisis sa 
industriya sang kalamay. Bisan 
tuod nagareklamo ang mga da- 
lagku nga planter nga nagaka- 
puto sa subong nga kahimtangan, 
sa aktwal nagnubo lang ang daku- 
daku nila nga kita. Ang matuod 
nga apektado ang mga magag- 
may nga planter nga nalubong 

sa utang tungod sa kamahal sa 
produksyon. Madamu sang mga 
magagmay nga planter ang na- 
bangkarote, nadulaan sang ila 
duta kag nangin mga mamu- 
mugon sa kampo. Nagnubo man 
ang ila estado sang palanga- 
buhian bangud nahigot sila sa 
dalagku nga utang, ariendo, 
prenda kag iban pa nga mga mala- 
pyudal nga pamaagi sa pag- 
panghimulos. Mas labaw pa ang 
sitwasyon sang mga mamumugon 
sa katubhan, sa ila ginbawi ang 
kapyerdihan sang mga asyen- 
dero paagi sa grabe ka nubo nga 
sweldo, wala benepisyo kag pa- 
tay-patay nga pag-obra, kag 
tuman ka taas nga presyo sang 
mga balaklon. 

Bangud sang krisis sa kala- 
may, ang mga dalagku nga agalon 
mayduta nagpatuman sang "land 
use conversion" (ginkumbertir 
ang mga katubhan pakadto sa 
pangkomersyal nga gamit, solar 
farms, real estate, eko-turismo, 
kag iban pa), "crop conversion" 
(imbes nga tubo, nagtanom sang 
mga tanom nga ginademanda 
sang pangkalibutanon nga kapita- 
listang merkado kaangay sa kape, 
cacao, saging, palm oil kag iban 
pa) samtang nagapadayon sa 
pagpuga sang kita sa industriya 
sang kalamay. 

Wala pa sang kabulusgan 
ang mga dalagku komprador kag 
agalon mayduta sa paghugakom 
sang kadutaan sa isla sang 
Negros kahimbon ang mga lokal 
nga pulitiko kag mga ahensya 
sang reaksyonaryong gobyerno. 
Sa Negros Occidental, sandig sa 
datos sang reaksyonaryo nga 
gobyerno, may kabilogan nga 
235,725 ka ektarya nga dapat 
ginpanagtag sang paltik nga re- 
porma sa duta. Sa subong, may 
ara pa sang 30,311 nga wala pa 
napanagtag. Sa una nga pagtan- 
aw, gamay nalang ang porsyento 
sang wala napanagtag, pero sa 
likod sina, wala na sa kamot sang 
mga Agrarian Reform Beneficiary 


(ARB) ang duta. Sadto pa lang 
2013 sa Negros Occidental, 7096 
sang kadutaan sang mga ARB 
nagbalik na sa kontrol sang 
agalon mayduta. 

Ginapalala pa ang ini nga 
sitwasyon sa pagpatuman sang 
Department of Agrarian Reform 
(DAR) sang programa nga ginapa- 
luyohan sang World Bank nga 
Support to Parcelization of Land 
for Individual Titling (SPLIT) 
program, kag New Agrarian Eman- 
cipation Act nga ang tinutuyo 
mapadali ang pagpang-agaw sang 
duta sang mga mangunguma. 
Dugang pa nga paagi sang 
paghugakom sang duta ang Na- 
tional Greening Program (NGP), 
Integrated Forest Management 
Agreement (IFMA) kag Socialized 
Industrial Forest Management 
Agreement (SIFMA) idalum sa 
Department of Environment and 
Natural Resources (DENR). 

Sini nga tuig gin-anunsyo sang 
pamilya Consunji, ika-walo sa 
pinakamanggaranon sa pungsod, 
ang pagpuhunan sang ila kom- 
paniya sa plantasyon sang palm 
oil sa Candoni, Negros Occidental 
nga magsakop sa 6,000 ka ek- 
tarya sang kadutaan paagi sa pag- 


kombertir sa lasang pakadto sa 
komersyal nga plantasyon idalum 
sa IFMA. Samtang, sa mga banwa 
sang Santa Catalina, Siaton kag 
Basay sa Negros Oriental nag- 
sulod man ang Midan Corporation, 
isa ka Koreano nga kompaniya, 
nga naghimo sang mineral explora- 
tion sa nasambit nga mga banwa. 
Sa idalum sa ini nga kahimta- 
ngan sa isla sang Negros, nahalitan 
man ang mga mangunguma sang 
humay, kopra, saging, kag iban pa 
nga tanom. Naglala pa ang pyudal 
kag mala-pyudal nga pagpanghi- 
mulos sa kaumhan nga nagpalawig 
sang ginatawag nga tigkiriwi sa 
bilog tuig. Ang kagutom, pagka- 
walay trabaho kag manubo nga 
sweldo nagaduso sa mga mangu- 
nguma kag mga mamumugon sa 
kaumhan nga magkadto sa kasyu- 
daran para mangita sang obra. 
Apang, wala tupong nga krisis 
ang malab-otan nila sa syudad. 
Bangud sa kagustohan sang 
imperyalismong US nga hingalitan 
ang tanan nga bahin sang pungsod 
para sa iya nga interes, ginapa- 
tuman ang mga proyekto kaangay 
sang reklamasyon sa kabaybayo- 
nan sa Negros para dira iplastar 
ang mga pantalan, ang mga dalagku 


nga mga building nga maga- 
akomodar sa mga opisina kag iban 
nga panginahanglan sang mga 
dumuluong, kag mga mall kag 
deparment store nga bagsakan 
sang mga surplus nga produkto 
sang mga kapitalistang pungsod 
pareho sang US, China kag Japan. 
Dira man iplastar ang mga 
kompaniya sang Business Pro- 
cess Outsourcing (BPO) nga isa 
man ka tipo sang pagpahimulos 
sa mga petiburgesya sa syudad. Sa 
Negros Occidental, ginapangu- 
nahan ni Mayor Albee Benitez 
ang plano nga himuon nga "Super 
City" ang syudad sang Bacolod 
nga mag-imbolbar sang halos 
2,000 ka ektarya nga reklamasyon 
sa baybay. Kasubongman ang 
proyekto ni Mayor Felipe Remollo 
nga "Smart City" reclamation 
kag Pantawan 2 kag 3 nga rekla- 
masyon sa Dumaguete City nga 
maglab-ot sa masobra 700 ka 
ektarya. 

Yara man ang pagsulod sang 
iban nga mga dalagku nga ne- 
gosyante diri sa Negros para sa 
pribatisasyon sang tubig kag kur- 
yente pareho sa kompanya sang 
mga Villar, Razon kag Aboitiz. 
Sa karon, pribado ang serbisyo sa 

tubig sa Bacolod City, Himamay- 
lan City kag Cadiz City sa Negros 
Occidental idalum sang Prime- 
water sang pamilya Villar. Ang 
Central Negros Electric Cooper- 
ative (CENECO) naman na-priba- 
tisa na idalum sa pamilya Razon 
paagi sa ila kompanya nga More 
Power. Imposisyon naman sang 
World Bank ang Jeepney Mod- 
ernization Program nga ginapa- 
tuman sang rehimen US-Marcos. 
Magaapekto ini sa mga drayber 
kag magagmay nga operaytor sa 
bilog pungsod, lakip na diri sa 
Negros. 

Ang resorsa sang tubig sa 
Negros Occidental ang nabutang 
naman sa peligro sa Bulk Water 
Project ukon mas eksakto nga 
tawagon nga mega dam project 
ni Gob. Eugenio Lacson sa Ma- 
logo River kag Imbang River sa 
norte nga bahin sang Negros, 
kakonsabo ang US Agency for 
International Development (US- 
AID) kag Asian Development 
Bank (ADB) nga pondohan man 
sang mga dalagku nga kompra- 
dor pareho sang mga Aboitiz. 
Imbes nga masolbar ang krisis 
sa tubig, mas malala pa ang 
epekto sini nga proyekto sa 
kinaiyahan kag sa palangubuhi- 
an sang pumuluyo kaangay sa 
mga mega dam project nga gin- 
patuman sa iban nga bahin sang 
pungsod. 

Tuman nga kapigaduhon, ka- 
gutom, kawalay trabaho, daw uli- 
pon nga sitwasyon sa obra, demo- 
lisyon, baha, kakulang nga serbisyo 
sosyal kaangay sa edukasyon 
kag ikaayong lawas, kag madamu 
pa ang ginaantus subong sang 
pumuluyong Negrosanon. Sandig 
mismo sa datos sang reaksyonaryo 
nga gobyerno, halos 2596 (ukon 
isa sa kada apat nga pamilya) 
sang masobra 4.6 milyon nga 
Negrosanon ang pinakapigado 
nga pamilya sa isla sini nga tuig. 
Apektado man ang mga kabataan 
nga Negrosanon. Halos 6.94% 
ukon 23,435 ka estudyante ang 


wala na nakapadayon sa pag- 
eskwela sini nga tuig sa Negros 
Occidental. Sa Bacolod City, ma- 
sobra 11,000 man ang nabuhin sa 
mga manug-enrol. 

Ginagamit sang mga dalagku 
nga komprador kag burukrata- 
agalon mayduta ang ila instru- 
mento sang pasismo diri sa isla 
nga amo ang Armed Forces of 
the Philippines 3rd Infantry Di- 
vision (AFP-3rd ID), Philippine 
National Police (PNP) kag Na- 
tional Task Force (NTF)-Elcac agud 
ipatuman ang de facto martial 
law. Ginapatuman sini nga may 
impunidad ang mga focused mili- 
tary operation kag Retooled Com- 
munity Support Program (RCSP) 
nga pasista nga legasiya man 
sang US-Duterte nga rehimen. 
Nakaposisyon karon ang pito ka 
batalyon sang Philippine Army 
idalum sa 302nd kag 303rd Bri- 
gade kag tatlo ka batalyon sang 
ispesyal nga pwersa sang PNP 
(Special Action Force, Regional 
Mobile Force kag Regional Pub- 
lic Safety) sa bilog isla nga na- 
gasabwag sang kahalitan kag 
kakugmat ilabi na sa mga komu- 


e....e....e.e.e..e..e..e..e..e..e..e....... 


nidad sang mga mangunguma kag 
mamumugon sa uma sa kaumhan. 
Pila ka pilo nga kagrabehon 
ang ginaantus sang mga masang 
Negrosanon subong kompara sa 
mga nagliligad. Sa tunga sa pang- 
ekonomiya nga krisis, nagsingki 
man ang mga paglapas sang taw- 
hanon nga kinamatarung. Nangin 
madata ang pagpangsalbeyds, mga 
masaker kag abdaksyon sa bilog 
isla, ilabi na sa kaumhan. Idalum 
sa rehimen Marcos Jr, halos 600 
(345 ang natabo sini nga tuig) 
ang mga kaso sang pagpang- 
abuso sang mga reaksyonaryo 
nga pwersa sang estado sa 
tawhanon nga kinamatarung sa 
isla nga nag-imbolbar sang lapit 
40,000 ka pumuluyo sa diin 
masobra 300 ang mga menor de 
edad. Lapnagon ang iligal nga 
pag-aresto kag pagdetine, tortyur, 
pagpamahug, pagpangransak kag 
pagpangawat, pagpangbomba kag 
iban pa nga mga kalapasan nga 
wala-kaluoy nga ginahimo sang 
pasista nga militar, kapulisan kag 
ila mga pwersa paramilitar. 
Wala-untat man ang kabu- 
tigan kag pagpaniplang sang 

Idalum sa rehimen Marcos Jr, 
halos 600 (345 ang natabo 


sini nga tuig) ang mga kaso sang 


pagpang-abuso sang mga reaksyonaryo 


nga pwersa sang estado 


sa tawhanon nga kinamatarung 


sa isla nga nag-imbolbar 
sang lapit 40,000 ka pumuluyo 


sa diin masobra 300 ang 


mga menor de edad. 


AFP/PNP/NTF-Elcac. Ila ginapilit 
ang naratibo nga madinalag-on 
ang ila kontra-insurhensya nga 
kampanya sa Negros paagi sa mga 
peke kag pilit nga mga pagpasu- 
render sa mga mangungugma kag 
mamumugon sa uma, pagpang- 
angkon sang mga "armado nga 
engkwentro" bisan sa reyalidad 
mga paghinabon ini sang ila mga 
krimen batok sa katawhan ka- 
angay sang mga masaker, kag 
mga tinikal nga "para sa pumu- 
luyo" ang ila wala-pulos nga 
Barangay Development Program 
(BDP). Pinakaulihi nga pagpanip- 
lang kag tinikal sang rehimen 
Marcos Jr amo ang bogus nga 
proklamasyon sang amnestiya nga 
ang katuyuan ang pakalmahon 
ang pagbato sang pumuluyo. Ang 
BDP, Enhanced Comprehensive 
Local Integration Program (E- 
CLIP), kag mga badyet para sa 
NTF-Elcac sa mga lokal nga gob- 
yerno kag ahensya ang nangin 
gatasan sang mga korap nga 
mga heneral kag burukrata sa isla. 
Amo nga sa likod sang pagtinikal 
nga "nawasak" kag "naghuyang" 


na ang NPA sa isla, wala man 
untat ang AFP/PNP/NTF-Elcac sa 
pagbubo sang pondo sa kontra- 
insurhensya nga kampanya. 

Ang nagasingki nga kontra- 
diksyon sa tunga sang Marcos 
kag Duterte nga hubon, maga- 
tandog man sa lokal nga pulitika. 
Ginasakdag subong ni Gob. Lacson 
sang Negros Occidental kag ni 
Gob. Manuel Sagarbarria sang 
Negros Oriental, ang nagbulos sa 
ginpatay nga si Gob. Roel Degamo, 
ang pagpasar sang laye nga 
magatukod sa Negros Island 
Region agud ila maangkon ang 
poder sa pulitika kag mamono- 
polyo ang nabilin nga dunang 
manggad sa isla. Nagabaskog man 
ang impluwensya sang mga Benitez 
sa Bacolod City kag norte nga 
bahin sang isla. Dira sa bang- 
gianay sa pulitika sa tunga ni 
Gob. Degamo kag mag-utod nga 
anay Gob. Pryde Henry Tevez 
kag anay Congressman Arnie 
Tevez, ginpatay ang gobernador 
kag nadalahig ang siyam nga ino- 
senteng pumuluyo sadtong Marso. 
Ginhingalitan man sang AFP/ 

PNP/NTF-Elcac ang natabo kay 
Degamo para mahatagan rason 
ang dugang militarisasyon sa 
bilog isla. 

Ang nagaluntad nga sit- 
wasyon ang nagapa-indakal sa 
bulkan sosyal sa isla sang Negros. 
Puno sa kaakig ang pumuluyong 
Negrosanon sa subong nga es- 
tado sa ila kabuhi. Ang ligal nga 
demokratikong kahublagan na- 
gasulong sa interes kag kaayohan 
sang mga mumugon, mangungu- 
ma, mala-proletaryado kag mga 
petiburgesya sa kasyudaran. Ma- 
damu sa mga apektado nga sahi 
kag sektor ang luyag nga magpa- 
kigbahin sa armadong paghima- 
kas sa kaumhan kag nagasuporta 
sa demokratiko nga rebolusyon 
sang banwa. Ang mga mangu- 
nguma kag mamumugon sa kaum- 
han ang madamuan nga nakig- 
bahin kag nagsuporta sa NPA 
kag sa rebolusyonaryong kahub- 
lagan. Sila ang nagapanguna nga 
bubon sang mga Pulang hanga- 
way nga pamunuan sang Partido 
para sa pagsulong sa inaway 
banwa sa isla. 


DISYEMBRE 2023 


e........e..e..e....e...e..e..e..e..e....... 


II. Pagpamuno sang Partido sa kabuhi kag kamatayon 


nga paghimakas batok imperyalismo, pyudalismo 


kag burukrata kapitalismo sa isla sang Negros 


LIMA NA KA TUIG SUGOD gin- 
imposar ang Memorandum Order 
(MO) 32 sa mga isla sang Negros 
kag Samar, kag Bicol region. Sa 
dalagan sang mga tinuig diin gin- 
pokusan ang Negros sang kontra- 
rebolusyon, nakaangkon ang rebo- 
lusyonaryong pwersa sa bilog isla 
sang mga positibo kag negatibo 
nga leksyon nga dapat uyatan 
agud mapangibabawan ang gin- 
pasingki nga atake sang kaaway 
kag mapasulong ang demokratiko 
nga rebolusyon sang banwa paagi 
sa pangmalawigon nga inaway 
banwa sa mas mataas nga halin- 
tang. 

Sini nga tuig, namuno kag 
upod ang Partido sa rebolusyonar- 
yong pwersa sa isla kag sa mga 
masang Negrosanon sa kabuhi kag 
kamatayon nga pag-atubang sa 
imperyalismo, pyudalismo kag bu- 
rukrata kapitalismo. Apang, may 
mga kahuyangan sa hilikuton pang- 
ideolohiya, pampulitika kag pang- 
organisasyon nga nakabara sa mga 
pagsulong kag kinahanglan deter- 
minado nga solbaron kag tadlu- 
ngon. Importante nga kilalahon 
naton ang mga kadalag-an kag 
kasaypanan sa nagligad tuig kag 
sang una pa nga katuigan. Paagi 
lang sa pag-uswag nga nakasandig 
sa mga nalab-ot nga kadalag-an 
kag pag-pangibabaw sa aton mga 
kasaypanan kag kahuyangan kita 
makatikang pakadto sa wala sing 
tupong nga halintang sang pang- 
Partido nga hilikuton. 

Sini nga tuig, padayon kita nga 
nagapanday sa ideolohiya sa giya 
sang Marxismo-Leninismo-Mao- 
ismo (MLM). Yara ang KRPIN sa 
proseso sang pagsumada sa nag- 
ligad nga lima ka tuig nga sug- 
pon sa 22 ka tuig nga sumada sang 
rebolusyonaryo nga eksperyensya 
sa isla sang Negros. Kabahin ini 


sa pungsodnon nga panawagan sa 
paglunsar sang kahublagan panad- 
long para masolusyonan ang mga 
nakaupang sa pag-uswag kag du- 
gang pagsulong sa pungsodnon- 
demokratiko nga rebolusyon sa 
nagligad nga pila ka tuig. Mada- 
mu pa nga mga leksyon kag esen- 
sya sa nauna nga sumada sang 
KRPIN nga wala pa lubos nga na- 
hangpan kag napraktika sang mga 
kadre kag katapo sang Partido. 
Diri kita nalansang kag kinahanglan 
ang seryoso nga panikasog para 
mahilway sa mga kadena nga na- 
gabutong sa aton paatras. 

Sa pihak sang sustenido nga 
mga focused military operation 
sang kaaway nga pwersa sa tanan 
nga larangan gerilya, natigayon 
ang pagkonsolida sang Partido 
sa isa ka halintang. Matapos ang 
mga madinalag-on nga paghatag 
sang Abanteng Kurso ng Partido 
(AKP) sadtong 2022, matinugahon 
naman nga ginlunsar sang tatlo 
ka larangan ang pagtuon sang 
Batayang Kurso ng Partido (BKP) 
samtang may duha ka larangan 
nga nakahatag sa Intermedyang 
Kurso ng Partido (IKP). Padayon sa 
gihapon ang mga pang-Partido nga 
pagtuon partikular sa Rebolusyon, 
politikal nga dyornal sang Partido. 
May pila man nga nakatuon sa mga 
sinulat militar nila Mao Zedong, 
Zhu De kag Vo Nguyen Giap. 

Positibo ang paghatag sa tatlo 
ka lebel sang edukasyon sang 
Partido kag iban pa nga pang- 
Partido nga pagtuon, apang kula- 
bos ang nalab-ot nga paghangop 
sa kahimtangan subong sa isla 
tungod may pagkulang sa pag- 
padalom sa madamu nga natipon 
nga mga datos. Nagakahulugan 
ini nga kulang ang pag-aplikar sa 
teorya pakadto sa praktika kag 
pagpataas sini sa mas mataas nga 


lebel sang teorya kag praktika. 

Sa panahon subong, labi nga 
kinahanglan nga mapagsik sa pag- 
basa sa pang-ekonomiya kag pang- 
pulitika nga kahimtangan sa ma- 
dasig nga pag-uswag sang sit- 
wasyon ilabi na sa asud-asod nga 
pagpatuman sa mga neoliberal nga 
programa sa isla. Kon mahinay kita, 
indi epektibo nga mapamunuan 
kag magiyahan ang mga papakig- 
away sang mga masa. Isa ini sa 
mga rason nga ara apang maluya 
kag lapta-lapta ang mga paghi- 
makas masa, kontra-pyudal nga 
paghimakas ilabi na sa lebel sang 
barangay pakadto sa rehiyunal nga 
kampanya, pagpatuman sa mini- 
mum nga reporma sa duta, kag 
iban pa. Gani, may kabudlayan sa 
paglunsar sang mga paghimakas 
para sa makabuhi nga sweldo kag 
benepisyo sang mga mamumugon 
kag mamumugon sa uma partiku- 
lar sa balayon sang monocrop nga 
ekonomiya sang kalamay sa Neg- 
ros. Daw nagapangapkap kita sa 
kadulom sa paglunsar sa mga 
kampanyang masa tungod kulabos 
ang hilikuton nga pangsosyedad 
nga imbestigasyon kag pag-ana- 
lisar sang mga sahi ukon SICA. 
Wala nagamit ang bug-os nga 
masarangan sang kusog sang rebo- 
lusyonaryong baseng masa para 
sa pagkonsolida sa rebolusyo- 
naryo nga gahum kag dugang nga 
pagpalapad. Sa lain nga pagham- 
bal, halog man ang pag-uyat sa 
linyang masa. 

Ang nagalawig nga suheti- 
bismo sa dagway sang empirisismo 
ang nagapanguna nga kahuya- 
ngan sa ideolohiya sang KRPIN 
kag ginsakpan sini. Nagaluntad pa 
gihapon ang mekanikal kag em- 
pirisita nga metodo sang pagtuon 
kag pagsolbar sa mga problema. 
Bisan pa man, nagapaninguha ang 


.e.e......e.........................ce 


Partido sa Negros nga matung- 
dan ang iya nga papel sa pag- 
pamuno sa rebolusyon sa isla agud 
makaamot sa pungsodnon nga pa- 
ninguha sa pagsulong tubtob ma- 
lab-ot ang bug-os nga kadalag-an. 

Sa pihak sang paltik nga ded- 
layn sang kaaway nga pulbuson 
ang rebolusyonaryo nga kahub- 
lagan sa isla ilabi na ang armado 
nga hinganiban sang Partido nga 
ang NPA, padayon nga nagalun- 
tad ang rebolusyon sa Negros 
kag ginapangunahan sa gihapon 
sang NPA ang integrado nga 
hilikuton sang inaway banwa nga 
paglunsar sang armadong paghi- 
makas, pagpatuman sang rebolus- 
yon agraryo kag pagtukod sang 
baseng masa. 

Apesar nga lutuson ang NPA, 
ginlunsar sang AFP/PNP/NTF- 
Elcac ang maitom nga atake sa 
mga komunidad sang mangu- 
nguma kag ginhimo ang madamu 
nga mga paglapas sa internas- 
yunal nga makitawhanon nga laye 
kag sa Comprehensive Agreement 


.......c. 


on Respect for Human Rights and 
International Humanitarian Law 
(CARHRIHL). Sini nga tuig, 28 
ka mga mangunguma kag 11 ka 
hors de combat nga mga Pulang 
hangaway ang tinalawan nga gin- 
patay sang mga pasistang pwersa 
sang reaksyonaryong estado. 
Nangin madata ang abdaksyon 
sa diin tubtub subong "missing" 
pa sanday Lyngrace Marturillas, 
Denald Mialen, Renel delos San- 
tos kag Deah Lopez. Bantog ang 
makasiligni nga pagpatay sang 
94th IB sa pamilya Fausto nga 
nagkutlo sa kabuhi sang mag- 
asawa nga mangunguma kag duha 
nila ka menor de edad nga kaba- 
taan sa Himamaylan City, Negros 
Occidental. Sini nga tuig, pinaka- 
wala-kaluoy nga hinimoan ang pag- 
abdak, pagtortyur kag gilayon 
pagsalbeyds kay Rogelio Posadas 
(Ka Cocoy), rehiyunal nga kadre 
kag isa man ka NDFP peace con- 
sultant, sadtong Abril kag ang 
pagmasaker sa lima ka hors de 
combat (lakip na ang isa ka busong) 

nga mga Pulang hangawoy kag ila 
upod nga drayber sang traysikol sa 
Kabankalan City, Negros Occiden- 
tal sadtong Setyembre. Ang kada 
mapatay kag mga brutal nga ka- 
halitan nga ginhimo sang AFP/ 
PNP/NTF-Elcac napagkit sa huna- 
huna kag tagipusuon sang masang 
Negrosanon kag nagadabok sa ila 
balatyagon nga manukot sang 
hustisya. 

Nagdamo man sini nga tuig 
ang mga peke nga engkwentro 
nga ginagamit sa paghinabon sa 
mga krimen batok sa katawhan 
nga wala huya nga ginhimo sang 
mga pasista nga tropa militar. 
Sa idalum sang rehimen US- 
Marcos II, 37 ang mga peke nga 
engkwentro sa diin 23 ang natabo 
sini nga tuig (halos 2 ka peke nga 
engkwentro kada bulan). Ang mga 
peke nga engkwentro gingamit nga 
balibad sa mga makasiligni nga 
pagpatay kag pagmasaker sa mga 
mangunguma kag mga hors de 
combat, paslaw nga pagpatay, 
iligal nga pag-aresto kag pagbi- 
langgo, pagpangastigo, pagpang- 
bomba, patarasak nga pagpaarak 
kag pag-istraping, pagtabon sa 
pagtirohay sa tunga sang mga 
militar kag pulis (misencounter), 
kag may ara man tion nga gin- 
himu-himo lang ukon fake news. 
Maayo ang paninguha sa tanan 
nga mga tigpamaba, sa rehiyunal 
tubtob sa lebel sang mga larangan 
gerilya, nga madasig nga sabton 
kag ibuyagyag ang mga peke nga 
balita kag mga malisyoso nga in- 
triga sang makinaryas sang ka- 
butigan kag pagpaniplang sang 
AFP/PNP/NTF-Elcac. 

Matuod nga nakaagum sang 
kahalitan ang mga larangan geril- 
ya sa isla sang Negros sa brutal 
kag puno sa impunidad nga kontra- 
insurhensya nga kampanya apang 
nagadamgohanon sa udtong-adlaw 
ang kaaway sa pagpati nga malutos 
ang rebolusyonaryong pwersa. 
Tubtub yara ang imperyalismo, 
pyudalismo kag burukrata kapita- 
lismo nga basehan sang paglun- 

Sulod sa 2023: 

54 ka mga aksyon militar kag 
punitibo nga aksyon ang nalunsar 
batuk sa mga pasista nga tropa, sa 
ila mga paramilitar nga pwersa 
kag intelligence network sa bilog 
isla kag iban pa nga mga malain 


nga mga elemento 


Pinakamadinalag-on ang ambus 
sa 10 ka elemento sang pulis sa 
Calatrava, Negros Occidental 
sadtong Agosto nga nakakuha 
sang tatlo ka M16, mga bala kag 
isa ka manubo nga armas, kag 
nagpatay sa isa ka pulis samtang 
pilason ang tatlo pa, lakip ang 
deputy chief sang pulis sa Calat- 


rava. 


Ang mga opensiba sang NPA 
Negros sa kabilogan nakaagum 
sang 22 ka armas kag nagtuga 
sang 72 ka kaswalidad sang 
kaaway, sa diin 40 ang napatay 


sa inaway. 


n Ka 


tad sang rebolusyonaryong armadong paghimakas, magpabilin 
kag magsulong ang demokratiko nga rebolusyon sang banwa. 
Ang mas nagapanguna nga mga kabangdanan sa isa ka lebel 
nga paghuyang kag sa mga naagum nga kahalitan sang Pu- 
lang hukbo amo ang nagaluntad nga konserbatismo militar, 
pagkahalog sa disiplina militar, pagpugad sa mga konsolidado 
apang limitado nga ispasyo kag pagbalewala sa malapad nga 
mga erya nga wala pa nalab-ot, kakulang pa sa paghangop 
sa politiko-militar nga linya sang lapnagon kag dasok nga 
inaway gerilya sa nagalapad kag nagadalum nga baseng 
masa sa halintang sang estratehikong depensiba, kag ang 
pagkakampante sa lebel sang aton nalab-ot subong, indi pa 
bangod sa pagsingki sa dalagku kag mapintas nga atake 
sang kaaway. Yara man ang mabaskog nga tendensiya nga 
indi seryoso nga ginapalibogan ang ginaatubang nga mga 
sirkumstansya kag ginapakanubo ang kapasidad sang 
kaaway. 

Bisan ano ka padayaw ang kabutigan sang kaaway, 
mawasak ang iya mga tinikal sa aktwal nga mga kadalag-an 
sa paglunsar sang inaway banwa. Padayon ang lima ka lara- 
ngan gerilya idalum sa AGC-NPA Negros Island sa paglun- 
sar sang anihilatibo kag atritibo nga mga taktikal nga 
opensiba kag pagpatuman sa mga punitibo nga aksyon 
sandig sa desisyon sang rebolusyonaryo nga korte sang 
pumuluyo. Sulod sa 2023, 54 ka mga aksyon militar kag 
punitibo nga aksyon ang nalunsar batuk sa mga pasista nga 
tropa, sa ila mga paramilitar nga pwersa kag intelligence 
network sa bilog isla kag iban pa nga mga malain nga mga 
elemento. Pinakamadinalag-on ang ambus sa 10 ka ele- 
mento sang pulis sa Calatrava, Negros Occidental sadtong 
Agosto nga nakakuha sang tatlo ka M16, mga bala kag isa 
ka manubo nga armas, kag nagpatay sa isa ka pulis samtang 
pilason ang tatlo pa, lakip ang deputy chief sang pulis sa 
Calatrava. Ang mga opensiba sang NPA Negros sa kabilogan 
nakaagum sang 22 ka armas kag nagtuga sang 72 ka 
kaswalidad sang kaaway, sa diin 40 ang napatay sa inaway. 


Sa tunga sang sustenido kag 
dalagku nga atake sang kaaway, 
padayon ang paghanas pulitiko- 
militar sang mga Pulang kuman- 
der kag hangaway kag mga bag-o 
nga rekrut, kag mga section guer- 
rilla unit kag yunit milisya sa 
kada larangan gerilya. Ginahatag 
ang sandigan nga kurso sa pu- 
litiko-militar kag mga topiko sini. 
Sa hanay sang organisasyon masa, 
padayon gihapon ang paghatag 
sang politikal nga pagtuon sa 
balayon sang Pambansa-Demok- 
ratikong Paaralan (PADEPA) sa 
matinugahon nga paagi. Ginahatag 
ang Ang Bayan kag Ang Paghi- 
makas bilang giya sa propaganda 
sa nagkalain-lain nga mga isyu 
sang sosyedad kag pag-analisar 
sini. Yara man ang programa sang 
literacy kag numeracy nga indi 
lang para sa mga kabataan kundi 
bisan sa mga may edad kag tigu- 
lang na nga wala nakatilaw sang 
pag-eskwela. Subongman, ginalun- 
sar ang kampanyang masa para sa 
pagpauswag sa panglawas sang 
publiko kag sanitasyon, kag pag- 
pataas sa produksyon sang mga 
mangunguma. Ginatungdan naman 
ang arbitrasyon kag rebolusyo- 
naryong hustisya sa pagsolbar sa 
nagaluntad nga mga problema 
sa tunga sang malapad nga masa. 
Pero sa kabug-osan, minimum 
pa gihapon ang nalab-ot sang 
hilikuton masa kag kinahanglan 
gilayon nga masolbar ang mga 
kabudlayan. 

Sa anti-pasista nga kampanya, 
nag-uswag ang pagmonitor kag 
pagbuyagyag sa mga paglapas 
sang tawhanon nga kinamatarung 
sang mga pasista nga reaksyonaryo 
nga pwersa. Daku nga hangkat 
indi lang sa rebolusyonaryo nga 
pwersa kundi sa mga grupo kag 
indibidwal nga nagasakdag sa taw- 
hanon nga kinamatarung kag 
hustisya sosyal ang papaano maka- 
lab-ot sa pang-publiko nga entab- 
lado ang mga hambalanon sang 
anti-pasista nga panawagan kag 
masugpon kag mapataas pakadto 


sa anti-pyudal kag anti-imperya- 
lista nga paghimakas ilabi na su- 
bong nga sitwasyon nga sa likod 
sang pasista nga atake sang 
kaaway, yara ang mga pagpa- 
tuman sang neoliberal nga mga 
palisiya kag wala kabulusgan nga 
pag-agaw sang kadutaan kag 
pyudal kag mala-pyudal nga pag- 
panghimulos. 

Sa kasyudaran, ang ligal nga 
demokratikong kahublagan ang 
nagakonsolida sang kusog kag na- 
gasulong sa interes sang pumu- 
luyo. Sini nga tuig nangin kaundan 
sang kontra-imperyalista, kontra- 
pyudal kag kontra-pasista nga 
kahublagan ang mga panawagan 
batok sa mga neoliberal nga pali- 
siya nga ginapatuman sa isla 
sang Negros, interbensyon sang 
US kag China sa West Philippine 
Sea, mga makahalalit nga mina 
kag quarry, pagtaas sang presyo 
sang gatong kag mga adlaw-adlaw 
nga kinahanglanon sang pumu- 
luyo, mga reklamasyon sa baybay, 
pribatisasyon sang tubig kag kur- 
yente, pag-phaseout sa mga dyip, 
kag mga palas-anon nga buhis 
sa mga sandigan nga balaklon. 
Ginpanawagan nila ang pagbasura 
sa Maharlika Investment Fund, 
confidential funds kag NTF-Elcac. 
Naglanog man sa bilog isla ang 


pagsinggitan para sa hustisya, 
pagpa-untat sa militarisasyon sa 
kaumhan, kag pagbalik sa istor- 
yahanay pangkalinong sa tunga 
sang GRP kag NDFP. Nagpakig- 
ugyon man ang hayag nga kahub- 
lagan masa sa bilog kalibutan sa 
panawagan nga untaton ang pag- 
panghimulos sa pumuluyong Pales- 
tino kag tapuson na sang Israel 
ang pagsakop sa Gaza. 

Ang mga aktibista kag prog- 
resibo nga grupo nangin target 
sang reaksyonaryo nga estado kag 
biktima sila sang red-tagging, sar- 
beylans, abdaksyon, pagpamahug 
kag harassment, kag iban pa 
tungod sa ila pagbato kag pag- 
buyagyag sa mga problema sang 
sosyedad. Bisan pa man, wala 
sila nagpadaug sa kahadlok kag 
gapaninguha para sa mas dalag- 
ku nga rehiyonal nga kampanya 
kaangay sang paghimakas para sa 
makabuhi nga sweldo kag be- 
nepisyo sang mga mamumugon 
kag mamumugon sa uma, kag 
pag-atubang sa mga nagkalain- 
lain nga mga neoliberal nga atake 
sa kasyudaran kag kaumhan. Ang 
subong nga natipon nga kusog ki- 
nahanglan magamit para sa du- 
gang pagpukaw, pag-organisa kag 
pagpahulag sang malapad nga 
pumuluyong Negrosanon. Mangin 

pwersa ini sa dugang pagpalapad 
kag pagkonsolida. 

Signipikante ang natampo sa 
mga tawong simbahan sini nga 
tuig sa pagpasanyog sa mga isyu 
sang pumuluyo. Indi malipatan 
ang maragtason nga papel sang 
sektor sang simbahan halin pa 
sa dekada '70 diri sa Negros. 
Kaangay sang nagliligad, dapat 
mag-ululupod ang tanan nga mga 
demokratikong sektor, ilabi na ang 
mga mamumugon kag pamatan-on, 
agud makaabante ang kahublagan 
masa sa kasyudaran nga katim- 
bang sa armado nga paghimakas 
sa kaumahan bilang panguna nga 
porma sang paghimakas. 

Ang Partido ang nagapamuno 
nga pwersa sa ligal nga demok- 
ratiko nga kahublagan sa kasyu- 
daran kag nagadumala sa pag- 
angot sa kahublagan sa kasyu- 
daran kag kaumhan. Ang naga- 
luntad nga sulog sang tuo nga 
oportunismo kag repormismo sa 
sulod mismo sa mga organisasyon 
sang Partido sa kasyudaran ki- 
nahanglan pamatukan kag lubos 
nga mapangibabawan agud ma- 
pataas ang kapasidad nga ipakig- 
away ang demokratiko nga kina- 
matarung kag kaayohan sang pu- 


muluyo kag mapauswag ang mili- 
tante nga metodo kag istilo sa 
pagtrabaho sa mga rebolusyonar- 
yong hilikuton. Dira kita mas 
mangin epektibo sa pangpamuno 


sa masa. 

Makitid pa ang nagahiliugyon 
nga prente sa Negros sa pa- 
nahon nga madata ang neoliberal 
nga atake, nagalala ang katiling- 
banon kag pang-ekonomiya nga 
sitwasyon sang mga ginapigos 
kag ginahimuslan nga mga sahi 
kag sektor, kag sa pagsingki sa 
pasismo kag terorismo sang reak- 
syonaryo nga estado. Ang pinaka- 
malapad nga naghiliugyon nga 
prente sang mga ginapigos kag 
ginahimuslan sa sosyedad ang 
may kapasidad nga epektibo nga 
ihamulag kag pahuyangon ang ka- 
away. Sa pagpamuno sang Partido, 
ang nagahiliugyon nga prente ma- 
gasuporta nagapanguna sa rebo- 
lusyonaryo nga armadong pag- 
himakas kag dugang nga maga- 
pukaw kag magapahulag sa mada- 
mu nga isip sang pumuluyo nga 
lagpas pa sa rebolusyonaryo nga 
organisadong pwersa dira sa pag- 
pakigbahin sa pungsudnon-demok- 
ratiko nga kahublagan. 

Padayon nga malig-on kag 


hugot ang paghiliusa sang mga 
kadre sang KRPIN kag sang bug-os 
katapuan sang Partido sa isla 
sang Negros sandig sa prinsipyo 
sang demokratikong sentralismo. 
May namartir man nga mga re- 
hiyunal nga kadre kag iban pa 
nga mga kaupod sini nga tuig, 
apang ang mga nagpabilin sa 
nagkalain-lain nga lebel ang handa 
nga magsunod sa mga katung- 
danan kag, sa inspirasyon sang 
mga rebolusyonaryong martir kag 
baganihan, dugang nga manika- 
sog agud tumanon ang mga rebo- 
lusyonaryo nga hilikuton. Wala 
sang paghubas ang bubon sang 
Partido sa hanay sang mga ma- 
mumugon, mangunguma, kababa- 
inhan, pamatan-on kag iban pa 
nga mga sektor. Ginapauswag ang 
tagsa-tagsa nga kapasidad sa 
pagpamuno paagi sa mga kurso 
sang pagtuon kag paghanas kag 
sa kolektibo nga paghikot kag 
pagtungod sa indibidwal nga ka- 
tungdanan dira sa rebolusyonar- 
yo nga paghimakas masa. Du- 
gang man nga ginapahugot ang 
paghiliusa sang kada katapo sang 
Partido sa pagpatuman sang mga 
pagsaway kag pagsaway sa ka- 
ugalingon. 


e.e..........eo..e..o..o...............c. 


........ 

II. Determinado ang bilog katapuan sang Partido 


sa Negros sa pagpanadlong sa mga kasaypanan kag 
dugang pagpabakud sa Partido 


IDALUM SA PAGPAMUNO SANG 
PARTIDO sa Negros, napangi- 
babawan sang rebolusyonaryong 
pwersa sa isla ang kampanya 
sang pagpanumpo sang nagahari 
nga sahi sini nga tuig. Bastante 
ang rebolusyonaryong kusog para 
sa pagbangon halin sa mga pag- 
atras kag paghuyang agud mapa- 
taas pa ang nalab-ot nga mga 
rebolusyonaryong kadalag-an sa 
ideolohiya, pulitika kag organi- 
sasyon. Sa espiritu sang Ikaduha 
nga Dungganon nga Kahublagan 
Panadlong sa diin halin sa kusog- 
platun sadtong 1994 nagdamo sa 
pila ka pilo ang NPA sa Negros 
kag nagbaskog liwat ang rebo- 
lusyonaryong pwersa paagi sa 
pagpanindugan sa husto nga linya 
kag pagtadlong sa sayop, kasu- 
bong man nga determinado ang 


subong nga mga rebolusyonaryong 
pwersa upod ang pumuluyong Neg- 
rosanon sa pagpatuman sa pana- 
wagan sang Komite Sentral sa pag- 
lunsar sang Ikatatlo nga Dung- 
ganon nga Kahublagan Panadlong 
kag dugang pagpabakud sa Partido. 


1. Konsolidahon ang Partido sa 
Marxismo-Leninismo-Maoismo! 
Pursigido nga ilunsar ang 
kahublagan panadlong! 
Desidido nga awayon ang 
suhetibismo sa dagway sang em- 
pirisimo. Kinahanglan ipursige ang 
pagtapos sa lima ka tuig nga 
pagsumada sa rebolusyonaryong 
eksperyensya sa isla kag gilayon 
ipalapnag sa bilog katapuan sang 
Partido sa Negros agud mangin 
giya sa pagpanadlong kag pagpa- 
uswag sa mga rebolusyonaryong 


hilikuton. Ang subong nga kahub- 
lagan panadlong ang komprehen- 
sibo nga magpabakud sa Partido, 
lakip na sa organisasyon. Busa 
kinahanglan manikasog sa pag- 
pangibabaw sa mga kahuyangan 
kag pag-atras kag mangin ma- 
pagsik sa mga rebolusyonaryong 
hilikuton kag katungdanan. 

Isikway ang mekanikal nga 
estilo kag metodo sa pagtuon kag 
pagtrabaho paagi sa maalamon 
nga pag-aplikar sang MLM sa 
kongkreto nga kahimtangan kag 
pagpauswag sa rebolusyonaryo 
nga praktika. Kinahanglan sini ang 
regular nga pagtasa sa plano kag 
programa sang Partido sa kada 
lebel kag ebalwasyon sang mga 
kadre kag yabe nga hilikuton. 
Regular man nga maglunsar sang 
pagsaway kag pagsaway sa kauga- 
lingon para magpabilin nga ma- 
bakud ang paghiliusa kag matumod 
ang mga kasaypanan kag kahuya- 
ngan. Ang paghiwat sang mga 
kumperensya kaangot sa partikular 
nga mga rebolusyonaryong hili- 
kuton ang isa man ka madasig 
nga paagi sa pagbaylohanay sang 
eksperyensya kag pagkuha sang 
leksyon. 

Hikuton ang pagpapreska sa 
SICA halin pa sa nagligad nga 
mga tuig sa tanan nga halintang, 
sugod sa baryo tubtob sa rehiyunal 
nga lebel. Mangin basehan ini sa 
matinugahon nga pagpukaw, pag- 
organisa kag pagpahulag sa mga 
masa kag sa malaparon nga pag- 
lunsar sang kontra-imperyalista, 
kontra-pyudal kag kontra-pasista 
nga mga kampanya. Paagi sini 
maangkon man ang malapit nga 
angot sa mga masa kag mangin 
maayo sa hilikuton masa. 

Mangin matinugahon sa pag- 
lunsar sang tatlo ka lebel nga kurso 
sang Partido sa pihak sang daku 

kag lapnagon nga atake militar 
sang kaaway. Maghimo sang plano 
para sa edukasyon kag paghanas 
sa mga kadre kag hingalitan ang 
tanan nga mga oportunidad para 
mapatuman ini. 

Padayon nga pabakuron ang 
pagpamuno sang Partido nga ma- 
dalum nga nakaugat sa mga 
masang anakbalhas. Lab-oton ang 
gintumod nga kadamuon sang 
rekrut sa Partido halin sa mga 
abanse nga aktibista samtang 
muklat nga indi magpasulod sang 
mga malain nga elemento. Atipa- 
non man ang pagproseso sa lubos 
nga pagpasakop sang mga kan- 
didato nga sakop sang Partido 
sandig sa kasuguan sang Kon- 
stitusyon sang Partido. Tukuron 
man ang madamu nga mga sanga 
kag grupo sang Partido sa kaum- 
han kag kasyudaran samtang 
ginarekober, ginapaaktibo liwat, 
kag ginakonsolida ang mga naga- 
luntad. 

Magpatuhaw sang dugang nga 
mga kadre sang Partido para sa 
nagkalain-lain nga mga hilikuton 
sa rebolusyon. Kilalahon ang indi 
patas nga pag-uswag sang kata- 
poan sang Partido kag paagi sini 
magbuligay sa pagpataas sang 
rebolusyonaryo nga kamuklatan 
kag kapasidad sang isa kag isa 
agud malab-ot ang pangkabilo- 
gan nga lebel sang pagsulong. 


2. Absoluto nga pamunuan sang 
Partido ang NPA sa pagsulong 
sa demokratiko nga rebolusyon 
sang banwa! 

Bilang abante nga destaka- 
mento sang sahing mamumugon, 
ginapamunuan sang CPP ang pag- 
lunsar sang demokratiko nga re- 
bolusyon sang banwa paagi sa 
pangmalawigon nga inaway ban- 
wa. Ang ini nga rebolusyon ang 
may sosyalista nga perspektiba 
kag tuyo nga sa dalayon maga- 
pasad sang pundasyon para sa 
komunismo. May duha ka hinga- 
niban ang Partido agud lutuson 
ang kaaway sa subong nga halin- 


........ 


tang sang rebolusyon--ang armado 
nga paghimakas kag pungsod- 
non nga nagahiliugyon nga prente. 
Armado nga paghimakas ang hi- 
nganiban sa pagrumpag sa paghari 
sang kaaway kag pag-agaw sang 
gahum pangpulitika. Samtang, ang 
pungsodnon nga nagahiliugyon nga 
prente ang hinganiban nga maga- 
pasiguro sa pinakamalapad nga 
suporta para sa armado nga pag- 
himakas kag magabiak sa hanay 
sang kaaway agud mahamulag 
ang pinakamalain. 

Kinahanglan mapasiguro sang 
Partido nga hugot nga hakson 
sang NPA ong tatlo ka integrado 
nga hilikuton sang inaway ban- 
wa--paglunsar sang armado nga 
paghimakas, pagpatuman sa re- 
bolusyon agraryo kag pagtukod sa 
baseng masa--dira sa pabalod- 
balod nga pagsulong sang rebo- 
lusyon. Ang mga Pulang kuman- 
der kag hangaway dapat mag- 
pakamaayo sa paggamit sa es- 
tratehiya kag mga taktika sang 
gerilya nga pakig-away nga kon- 
sentrasyon, dispersal kag pag- 
balhin agud mabatoan ang dalagku 
kag sustenido nga mga kampan- 
yang ensirkulo sang kaaway nga 
pwersa. Kinahanglan makahason 
sa paglunsar sang madinalag-on 
nga mga sandigan nga taktikal 
nga opensiba nga makapahuyang 
sa kaaway kag makaagaw sang 


armas-luthang para sa dugang 
nga pag-armas sa mga bag-o 
nga rekrut sang NPA kag sa mga 
tukuron pa nga bag-o nga mga 
platun tubtob sa unahan nga ma- 
katukod sang bag-o nga mga lara- 
ngan gerilya sa tuyo nga mapa- 
lapad ang teatro sang inaway sa 
isla. 

Ang aton prinsipal nga katu- 
yuan amo ang paglunsar sang 
mga sandigan nga taktikal nga 
opensiba, apang dapat makum- 
binar ang mga atritibo nga ak- 
syon nga makatuga sang halit sa 
kaaway kag makapanubo sa moral 
sang ila mga soldado. Ang mga 
kompanya sang minahan, plantas- 
yon kag logging nga ginapanag- 
iyahan sang mga kompanya sang 
dumuluong kag mga dalagku nga 
komprador-agalon mayduta lehi- 
timo man nga punteryahon sang 
mga taktikal nga opensiba tungod 
ginahuthot kag ginakuha sini ang 
super ganansya, gina-export ang 
mga hilaw nga materyales kag 
ginapahuyang ang pungsodnon 
nga ekonomiya, ginaguba ang 
palibot, ginawasak ang agrikul- 
tura kag ginaagaw ang mga duta 
sang mga mangunguma. 

Sa subong naton nga kusog, 
samtang yara sa estratehikong 
depensiba, kinahanglan mangin 
maayo sa pagbasa sa dalagan sang 
inaway, magpalibog sa kada sit- 


.e...........eo..o..o..o...............c. 


wasyon kag hampangon ang mga 
kabaskogan agud malab-ot ang 
taktikal nga superyoridad batok 
sa kaaway. Importante ang pag- 
uyat sa disiplina kag mga pagsu- 
lundan sang NPA. Ipatuman ang 
mataas nga lebel sa pagsikreto, 
himuon nga bulag kag bungol ang 
kaaway kag pabakuron ang pang- 
masa nga paniktik kag kombat 
paniktik. 


3. Hatagan tum-ok ang paglunsar 
sang mga komprehensibo nga 
kampanyang masa ilabi na mga 
kontra-pyudal nga paghimakas! 
Ang nagapanguna nga unod 
sang aton ginalunsar nga demok- 
ratiko nga rebolusyon sang ban- 
wa amo ang hambalanon sang 
duta. Paagi lang sa pagsabat sa 
demokratiko nga demanda sang 
mga mangunguma mapahulag sang 
Partido ang mayorya sang pumu- 
luyong Pilipino para sa armado 
nga paghimakas. Gamit ang kon- 
tra-pyudal nga makasahi nga 
linya sa kaumahan, ipatuman ang 
minimum nga reporma sa duta 
(pagpanubo sang arkila sa duta, 
karabaw, kag mga kagamitan para 
sa pagpanguma, pagpataas sa 
sweldo sang mga mamumugon 


.......c. 


sa uma, pagdula sang usura, 
pagpauswag sa presyohanay sang 
mga produkto sa uma pabor sa 
mga mangunguma: kag pagpataas 
sa produksyon paagi sa indibiwal 
nga panikasog kag simple nga ko- 
operasyon) kag itukod ang baseng 
masa--mga organisasyon masa kag 
mga organo sa gahum pangpu- 
litika. 

Ang kontra-pyudal nga paghi- 
makas ang mangin alagyan man 
para sa pagrekober sa baseng 
masa nga ginbiyaan anay sa tunga 
sang dalagku nga mga operasyon 
kombat sang kaaway kag pag- 
buka sa kakugmat sa mga komu- 
nidad sang mangunguma nga 
ginsabwag sang militarisasyon sa 
kaumhan. Kinahanglan mahanas 
ang mga kadre sang Partido, ilabi 
na ang mga pamatan-on, sa pag- 
pamuno kag pagtaktisa sang mga 
kontra-pyudal nga paghimakas kag 
iban pa nga mga kampanyang 
masa. Sa mga paghimakas masa 
mapatuhaw ang pinakaabanse nga 
mga aktibista, lider masa, kag 
kadre sang Partido. Mangin bubon 
man ini sang mga pinakamaayo nga 
mga kumander kag hangaway sang 
banwa. 

Kinahanglan updan sang pag- 

pataas sa pangpulitika nga ka- 
muklatan ang paglunsar sang ma- 
sang kampanya. Maukod nga ilun- 
sar ang mga pagtuon sa balayon 
sang PADEPA. Ipasiguro ang pag- 
hatag sa Sosyedad kag Rebolusyon 
Pilipino, Pagtulun-an sang Akti- 
bista, mga Espesyal nga Kursong 
Masa kag Rebolusyonaryo nga 
Giya sa Reporma sa Duta. Mag- 
lunsar man sang kampanya sa 
pagtuon sang CARHRIHL kag draft 
sang NDFP sa Comprehensive 
Agreement on Social and Economic 
Reforms (CASER). Dapat tatapon 
sang mga kadre nga gin-asayn sa 
hilikuton pang-edukasyon ang mga 
nahatag nga pagtuon sa mga 
masa agud indi ini magpasulit- 
sulit kag ipasiguro nga may yara 
sang mga materyales para sa 
pagtuon ilabi na ang mga printed 
nga kopya sang mga pagtuon. 
Magpadamu sang mga in- 
struktor paagi sa paglunsar sang 
mga paghanas kag maghimo sang 
programa sa pagtukod sang mga 
mobile school agud mas mapa- 
sangkad ang mahatagan sang mga 
pang-Partido kag pulitikal nga 
mga pagtuon sa tunga sang mga 
operasyon militar sang AFP sa 
kaumhan. Ang mga instruktor ki- 

nahanglan mapisan sa dugang pag- 
tuon sa rebolusyonaryong teorya 
kag magtuon man sa pagpaathag 
kag pagsolbar sa mga praktikal nga 
problema. 

Kinahanglan maghanas sang 
mga makinaryas sa propaganda 
sa kaumhan kag kasyudaran para 
sa pagpukaw kag pagpataas sa 
kamuklatan pangpulitika sang mga 
masa, pagpaisog sa ila sa pag- 
atubang sa militarisasyon sa mga 
komunidad, kag pagpaathag sa 
mga pagpaniplang sang kaaway. 
Dapat mapaathag sa mga masa 
ang mga nagkalain-lain nga isyu 
kag pungsodnon-demokratiko nga 
analisis sini. Aktibo man nga sab- 
ton kag indi paghatagan ligwa 
ang mga kabutigan sang pasista 
mersenaryong AFP/PNP/NTF-EI- 
cac kag iban pa nga makinaryas 
sang estado nga ginapalapta sa 
mainstream media kag social media. 
Isa ka kahublagan masa ang 
hilikuton propaganda kag dapat 
makalab-ot sa malapad nga masa. 


4. Isulong ang kahublagan masa 
sa kasyudaran! 

Kinahanglan palaparon kag 
pabaskugon ang kahublagan masa 


sa kasyudaran dululungan sa ka- 
umhan. Hangkat subong sa Partido 
ang pagpamuno sa isa ka kontra- 
imperyalista, kontra-pyudal kag 
kontra-pasista nga kahublagan nga 
magalanog sa bilog isla sa diin 
mangin sentro sang protesta ang 
kasyudaran. 

Kinahanglan mangin maukod 
sa paghangop kon paano ginapa- 
lala sang neoliberal nga mga 
polisiya ang kabuhi kag palanga- 
buhian sang mga mamumugon, 
mangunguma, mangingisda, imol 
nga taga-syudad kaangay sang 
mga drayber kag vendor, mga 
propesyunal, pamatan-on, kababa- 
inhan kag iban pa nga sektor 
agud epektibo nga mapukaw, ma- 
organisa kag mapahulag sila sandig 
sa ila nga mga pangkabilogan kag 
sektoral nga mga isyu kag de- 
manda. Ang madalum nga pagha- 
ngop sa subong nga kahimtangan 
ang magaresulta sa matalom kag 
maathag nga mga analisis nga 
hakson sang mga masa. Diri man 
maggwa ang husto nga mga meto- 
do kag taktika sa pag-atubang 
sa mga nagkalain-lain nga isyu. 

Makahason nga lab-oton ang 
mga ginapigos kag ginahimuslan 


nga pumuluyo paagi sa matutom 
nga hilikuton masa kag solido nga 
pag-organisa. Tukuron ang mga 
likum nga organisasyon masa sa 
diin ang Partido ang yara sa alibu- 
tod sa hanay sang mga sandigan 
nga sektor kag nahanunga nga 
sektor. Pabakuron kag palaparon 
ang mga ini paagi sa edukasyon 
pangpulitika kag paglunsar sang 
mga pangmasa nga paghimakas 
kag kampanya. 

Indi magpakampante sa ga- 
may kag madugay na nga mga 
lider kag katapuan, sa hayag man 
ukon likom nga mga organisasyon. 
Dapat magpatuhaw sang mga bag- 
o nga mga aktibista kag mga lider 
masa kag, halin sa mga pinaka- 
abanse, magrekrut para sa Partido. 
Kinahanglan mapatudok sa ila ang 
malahalon nga papel sang ligal 
nga kahublagan masa sa kasyu- 
daran sa pagsulong sa armado 
nga paghimakas sa kaumhan. 
Magpadala sang matinggas nga 
mga kadre sang Partido ilabi na 
halin sa sahing mamumugon kag 
mga pamatan-on nga intelektwal 
sa NPA agud mangin mga Pulang 
kumander kag mga giya pang- 
pulitika sang mga nagaluntad kag 


tukuron nga mga larangan gerilya, 
indi magpakontento sa materyal 
nga suporta para sa armadong 
paghimakas. 

Ang subong nga malala nga 
krisis pang-ekonomiya kag pang- 
sosyedad ang nagatuga sang 
matambok nga kahimtangan para 
sa mga ligal patriyotiko kag prog- 
resibo nga mga pwersa sa pag- 
tukod sang mga alyansa sang nag- 
kalain-lain nga mga sektor, tagsa 
ka mga sektor kag mga alyansa 
sandig sa isyu agud malab-ot ang 
pinakamalapad nga bahin sang 
pumuluyo. Ang nagahiliugyon nga 
prente ang hinganiban sang Par- 
tido nga aplikable sa nagkalain- 
lain nga ligal nga dagway sang 
paghimakas kasubongman sa mga 
rebolusyonaryo nga porma sang 
paghimakas. Ang sandigan nga 
alyansa sang mamumugon kag 
mangunguma ang mabakud nga 
pundasyon para sa tanan nga sahi 
sang alyansa--progresibo, patri- 
yotiko kag malapad apang tem- 
poraryo. Ang ini tanan dapat 


KA 


gamiton para mapalapad ang 
kusog kag impluwensya sang mga 
rebolusyonaryo nga pwersa, kag 
para mahamulag, mapahuyang 
kag mapapas ang kaaway nga 
sahi nga sa subong ginatiglawas 
sa nagbiak nga alyansa sang mga 
Marcos kag Duterte. 

Tagaan man sang talupangod 
ang paglab-ot sa ordinaryo nga 
mga sundalo kag pulis sa hanay 
sang AFP kag PNP, subongman 
sa mga CAFGU kag iban pa nga 
paramilitar nga pwersa. Tungod 
sa terorismo sang estado nga 
nagatuga sang grabe nga kahali- 
tan sa kaumhan kag bisan sa 
kasyudaran kag sa kagarok sang 
mga reaksyonaryo nga institus- 
yon, may mga bahin sang militar, 
pulis kag ila mga pwersa para- 
militar nga nagapangluya. Dapat 
magtukod sang demokratiko nga 
kahublagan sa mga patriyotiko kag 
progresibo nga mga elemento sa 
ila nga hanay. 

Importante ang masunod nga 
pila ka tuig para sa Partido sa 


isla sang Negros. Ini ang mangin 
panugod sa pagpanumbalik sa 
rebolusyonaryong kusog kag pag- 
lampas sa mga nagliligad nga 
kadalag-an. Ang KRPIN kag bug- 
os nga rebolusyonaryong pwersa 
sa isla ang handa sa pagbaton 
sa mga hangkat sa ika-55 nga 
tuig sang Partido. Magasingki ang 
pag-indakal sa sosyal nga bulkan 
sa isla samtang nagabaskog ang 
inaway banwa sang masang pi- 
gos kag ginahimuslan tubtub sa 
paglupok sini nga palatandaan 
sang bag-o nga panag-on sa kasay- 
sayan sang pagrebolusyon sa isla 
sang Negros. 


Mabuhay ang demokratiko nga 
rebolusyon sang banwa! 


Mabuhay ang masang pigos 
kag ginahimuslan! 


Mabuhay ang Communist 
Party of the Philippines! //P 


